《重阳》
明代·饶墱

海边今日又重阳，陇树飞红雁唳霜。多事未逢陶令去，老怀难学孟嘉狂。

诗成何地堪乘兴，酒尽无钱可看囊。顾影自怜多寂寞，菊花满把办归装。

作者简介：饶墱，字于岸，一字用恒。大埔人。相孙，与龄子。明神宗万历三十一年（一六〇三）举人，官山东宁海州知州，进阶奉直大夫。有《庄言》、《谩言》、《白笑集》诸集。清乾隆修《潮州府志》卷二八、民国《大埔县志》卷一九有传。